**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 231**

(protokols Nr. 7, 57. p.)

**Par ERAF projekta** **Nr.** **4.3.1.3/1/24/A/026** **“****Sociālo mājokļu atjaunošana Madonas novadā” izmaksu apstiprināšanu un aizņēmuma ņemšanu**

Pamatojoties uz 2024. gada 19. augustā noslēgto Vienošanos Nr. 4.3.1.3/1/24/A/026 ar Centrālo finanšu un līgumu aģentūru ir uzsākta projekta “Sociālo mājokļu atjaunošana Madonas novadā” īstenošana.

Projekta ietvaros plānots veikt ieguldījumus 20 pašvaldības mājokļos Madonas novada teritorijā, nodrošinot mājokļa pieejamību sociāli un ekonomiski mazaizsargātām personām.

Pasākuma mērķa grupa ir personas, kuras ir reģistrētas likuma "Par palīdzību dzīvokļa jautājumu risināšanā" 3. panta 1. un 2. punktā minētās palīdzības saņemšanai.

Projekta ietvaros ir veikta iepirkuma procedūra MNP2025/4\_ERAF “Sociālo mājokļu atjaunošana Madonas novada administratīvajā teritorijā”. Iepirkumu komisijā pretendentam Sabiedrībai ar ierobežotu atbildību "Erbauer group", reģistrācijas numurs 55403039511 piešķirtas iepirkuma līgumu slēgšanas tiesības iepirkuma 1.daļā “Sociālo mājokļu atjaunošana Madonas novada pašvaldības Dzelzavas pagasta un Lubānas apvienības pārvaldē” slēgšanas tiesības par kopējo līgumcenu 81 067,36 euro (astoņdesmit viens tūkstotis sešdesmit septiņi euro, 36 centi), 2. daļā “Sociālo mājokļu atjaunošana Madonas novada pašvaldības Kalsnavas pagasta, Mārcienas pagasta, Ļaudonas pagasta un Madonas apvienības pārvaldēs” slēgšanas tiesības par kopējo līgumcenu 183 166,20 euro (viens simts astoņdesmit trīs tūkstoši viens simts sešdesmit seši euro, 20 centi) un 3. daļā “Sociālo mājokļu atjaunošana Madonas novada pašvaldības Liezēres pagasta un Ērgļu apvienības pārvaldēs” slēgšanas tiesības par kopējo līgumcenu 117 769,28 euro (viens simts septiņpadsmit tūkstoši septiņi simti sešdesmit deviņi euro, 28 centi).

Kopā iepirkumu līgumu summas ir 382 002,84 euro (trīs simti astoņdesmit divi tūkstoši divi euro, 84 centi) bez pievienotās vērtības nodokļa. Līgumu summas ar Pievienotās vērtības nodokli 462 223,44 euro (četri simti sešdesmit divi tūkstoši divi simti divdesmit trīs euro, 44 centi).

Pēc iepirkumu rezultātiem kopējās projekta Nr. 4.3.1.3/1/24/A/026 “Sociālo mājokļu atjaunošana Madonas novadā” izmaksas ir 462 223,44 euro (četri simti sešdesmit divi tūkstoši divi simti divdesmit trīs euro, 44 centi). Projekta īstenošanai pieejami avansa līdzekļi 50% apmērā no ERAF atbalsta summas, tas ir 148 750,00 euro (viens simts četrdesmit astoņi tūkstoši septiņi simti piecdesmit euro, 00 centi).

Lai īstenotu projekta iesniegumā minētās atbalstāmās darbības un sasniegtu rezultatīvos rādītājus, to īstenošanai nepieciešams ņemt aizņēmumu 313 473,44 euro (trīs simti trīspadsmit tūkstoši četri simti septiņdesmit trīs euro, 44 centi) Valsts kasē uz 20 gadiem ar noteikto procentu likmi un atlikto maksājumu uz 3 gadiem.

Noklausījusies sniegto informāciju, ņemot vērā 16.04.2025. Uzņēmējdarbības, teritoriālo un vides jautājumu komitejas un 23.04.2025. Finanšu un attīstības komitejas atzinumus, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt ERAF projekta Nr. 4.3.1.3/1/24/A/026 “Sociālo mājokļu atjaunošana Madonas novadā” izmaksas 462 223,44 euro (četri simti sešdesmit divi tūkstoši divi simti divdesmit trīs euro, 44 centi) apmērā.
2. Lūgt Pašvaldību aizņēmumu un galvojumu kontroles un pārraudzības padomi atbalstīt aizņēmuma ņemšanu 313 473,44 euro (trīs simti trīspadsmit tūkstoši četri simti septiņdesmit trīs euro, 44 centi) apmērā Valsts kasē uz 20 gadiem ar noteikto procentu likmi un atlikto maksājumu uz 3 gadiem ERAF projekta Nr. 4.3.1.3/1/24/A/026 “Sociālo mājokļu atjaunošana Madonas novadā” īstenošanai.
3. Aizņēmumu izņemt un apgūt 2025. un 2026. gadā.
4. Aizņēmuma atmaksu garantēt ar Madonas novada pašvaldības budžetu.

Domes priekšsēdētājs A. Lungevičs

*I. Solozemniece 62302391*